**SEKSJONSSTYRET JF-PRIVAT**

BERETNING FOR PERIODEN SEPTEMBER 2016 TIL SEPTEMBER 2018

**Innhold**

[Innledning 1](#_Toc524088024)

[Seksjonsstyret 1](#_Toc524088025)

[Landsmøtet (tidligere kalt Representantskapet) 2](#_Toc524088026)

[Hovedstyret 2](#_Toc524088027)

[Foreninger 3](#_Toc524088028)

[Helsejuristene 3](#_Toc524088029)

[Arbeidslivsjuristene 4](#_Toc524088030)

[Bedriftsjuristene 4](#_Toc524088031)

[Finansjuristene 4](#_Toc524088032)

[Segmentering 4](#_Toc524088033)

[Fora 5](#_Toc524088034)

[Forum for yngre jurister 5](#_Toc524088035)

[Forum for privatansatte 6](#_Toc524088036)

[Forum for næringsdrivende 6](#_Toc524088037)

[Administrative forhold 6](#_Toc524088038)

[Økonomi 7](#_Toc524088039)

[Digitalisering 8](#_Toc524088040)

[Flere tillitsvalgte 8](#_Toc524088041)

[Internasjonalt 9](#_Toc524088042)

[Vedlegg (Oversikter og regnskapsrapport pr 31.8.2018) 9](#_Toc524088043)

# Innledning

Juristforbundet er delt opp i seksjoner som har egne årsmøter hvert annet år som sine øverste organ. Hver seksjon har sin faste plass i Hovedstyret. Hovedstyrets øvrige 4 medlemmer, herunder leder (president) og nestleder (visepresident) velges av Landsmøtet.

Landsmøtet består av delegater fra seksjonene, og fordeles på seksjonene i en kombinasjon av fast fordeling (4 per seksjon valgt av seksjonstyret) og en fordeling basert på antall medlemmer i den enkelte seksjon (seksjon Privat har 14 delegater valgt av årsmøtet JF-P).

Seksjon Privat har ca. 6000 medlemmer (litt over 30% av stemmene på Landsmøtet). Det er ansatte i privat næringsvirksomhet, næringsdrivende medlemmer, partnere og fast ansatte advokater i advokatfirmaer, organisasjonsjurister, arbeidslivsjurister og ansatte i Helseforetak for å nevne viktige grupper av medlemmer.

Ca. 300 medlemmer er knyttet til en tariffavtale. For øvrig står medlemmene uten kollektive avtaler. Lønns- og arbeidsvilkår er et individuelt ansvar, men Juristforbundet bidrar med lønnsstatistikk og annen veiledning overfor denne store gruppen.

Medlemmene betaler til sammen ca. 30 millioner i medlemskontingent.

# Seksjonsstyret

På Årsmøtet den 15. september 2016 ble følgende valgt:

Som leder: Jørn H. Hammer (ny)

Som medlemmer: Kate Rodin (gjenvalg)

Tor Egil Viblemo

Tone Helen Brodal (gjenvalg)

Jon Ole Whist (ny)

Som varamedlemmer: Erlend Glad (ny)

Arnstein Ødegaard (ny)

Anne-Marie Berg (ny)

Alle varamedlemmene er gitt fast møterett, talerett og forslagsrett. I praksis er det ikke skille mellom medlemmer og varamedlemmer. Styret er beslutningsdyktig når 3 er til stede.

Arnstein Ødegaard og Kate Rodin trakk seg i perioden. Sistnevnte fordi hun ble utnevnt som dommer i Arbeidsretten etter forslag fra Akademikerne.

Det har i perioden fra 15.9.2016 frem til årsmøtet 2018 vært avholdt 18 styremøter. I tillegg er en rekke saker behandlet elektronisk. I tråd med Landsmøtevedtak om større åpenhet, ligger saksdokumentasjon på seksjonens hjemmeside under juristforbundet.no.[[1]](#footnote-1)

# Landsmøtet (tidligere kalt Representantskapet)

Landsmøtet er Juristforbundets øverste organ. Det har vært samlet til 2 møter i perioden, et ekstraordinært møte den 26.9.2016 og et ordinært representantskapsmøte den 25. og 26. november 2016.

Et flertall i Hovedstyret hadde innkalt til ekstraordinært møte den 26.9.2016 for å endre vedtekter. Det var mot stemmene til Dommerforeningen og seksjon Privat som sammen ville ha negativt flertall (vedtektskontroll) om de møtte. Det er vanskelig å forstå at et flertall i Hovedstyret likevel tok initiativet til et slikt relativt kostbart møte.

Delegasjonen fra seksjon Privat skulle meldes inn innen fredag 16. september, men var ikke klar da styret overtok stafettpinnen på årsmøtet den 15.9.2016. På årsmøtet fikk styret fullmakt til å oppnevne delegasjonen. Senere på kvelden ga det nye styret styreleder fullmakt til å oppnevne delegasjon til det ekstraordinære møtet.

Uten en kraftanstrengelse ville seksjon Privat ikke ha hatt nok stemmer i salen sammen med dommerne, til å stanse de vedtektsendringene flertallet i Hovedstyret ønsket å gjennomføre like før det ordinære møtet i november. Striden stod om å tredoble antall delegater til det ordinære Landsmøte i november. Ved det ville man gjort det ytterligere vanskelig å mobilisere delegater for seksjon Privat for å benytte sin forholdsmessige stemmevekt.

Forholdet til de øvrige seksjonene har vært anstrengt i perioden 2016 til 2018, blant annet som følge av dette unødvendige, snedige og utidige forsøket fra Hovedstyrets flertall på å endre maktbalansen i Juristforbundet.

På det ordinære Landsmøtet i november 2016 aksepterte seksjon Privat en dobling av delegater (og endring av navnet fra Representantskap til Landsmøte), men slik at hver møtende delegat i 2018 kunne stemme for 2 på Landsmøte i november 2018. På denne måten fikk vi anledning til å bygge organisasjon slik at vi i det minste kunne opprettholde vår stemmeinnflytelse. Det har vi kontroll på i dag.

# Hovedstyret

Seksjon Privat har fast plass i Hovedstyret, og har gjennom perioden vært på alle møter og deltatt på behandlingen av alle saker. Det er styrets leder som er fast medlem. Kate Rodin har møtt som vara på halvparten av et møte (mars 2017). Tone Helen Brodal har vært med på en todagers styresamling hvor også vararepresentantene ble innkalt (august 2017) og på Hovedstyrets strategisamling på Malaga (september 2017) som invitert på linje med de øvrige vararepresentantene.

Hovedstyret har i perioden truffet vedtak i strid med seksjonsstyrets ønsker. Det er vanskelig å forstå hvorfor Hovedstyret gjør det. Hovedstyret har blant annet gjentatte ganger vedtatt at flere tariffavtaler i privat sektor er et prioritert mål, men hverken Hovedstyret eller sekretariatet har gjort noe i så måte. Det bidrar bare til uklarheter, og svekker interessearbeidet når det gjelder lønns- og arbeidsvilkår i privat sektor. Seksjonen får ikke etablert en klar helhetlig strategi på et område som har negative assosiasjoner, men som likevel – riktig gjort og med et verdiskapende mål – kan være et viktig element i en fremtidig effektiv og balansert strategi for å bedre lønns- og arbeidsvilkår i privat sektor.

# Foreninger

Under seksjon Privat er det organisert 3 foreninger med respektive styrer. Foreningene har egne vedtekter med styrevalg og årsmøte.

Det er grunn til å tro at formålet med foreningene er å organisere medlemmer under en tariffavtale med vilkår som krever at Juristforbundet må stå som part i avtalen. Det er medlemmene som er bundet av en slik avtale som selv skal bestemme over den. Ikke andre medlemmer utenfor.

## Helsejuristene

har ca. 125 medlemmer knyttet til Helseforetakene som er organisert i arbeidsgiverforeningen Spekter. Foreningen er aktiv, og arrangerer årlig et fagseminar med relativt god oppslutning.

Foreningen har i perioden vært i streik – den såkalte legestreiken i 2016. Legene og juristene er organisert under samme tariffavtale. Streiken hadde ikke tilstrekkelig effekt, og for å styrke denne ble også jurister tatt ut i streik. Streiken endte likevel med tvungen lønnsnemnd fastsatt i egen lov. Arbeidsrettens flertall underkjente loven, uten at det fikk særlig praktisk betydning for våre medlemmer.

Streiken ledet til at lønnsjusteringen for 2016 ble utsatt fra 1.1.2016 til 10.10.2016 hvilket ledet til et varig tap på ca. kr. 15.000,- pr. medlem i forhold til de uorganiserte som fikk lønnsjustering fra 1.1.2016. Det er ikke holdepunkter for å tro at våre medlemmer generelt har bedre betingelser enn de uorganiserte, og at de organiserte derved over tid har rom for slike tap. Foreningen har oppmerksomhet knyttet til utfordringene fremover.

## Arbeidslivsjuristene

organiserer ansatte i arbeidstager- og arbeidsgiverorganisasjoner. Det er ingen egen tariffavtale forvaltet av foreningen, men medlemmene får anledning til å diskutere på tvers ulike lønns- og arbeidsbetingelser, Foreningen arrangerer medlemskvelder med faglig og sosialt innhold.

## Bedriftsjuristene

favner en stor gruppe jurister. Cirka 1700 medlemmer av Juristforbundet er knyttet opp mot foreningen. Heller ikke Bedriftsjuristene har en tilknyttet tariffavtale til forvaltning, og bidrar først og fremst faglig-sosiale aktiviteter i Oslo-området.

## Finansjuristene

ble i perioden forsøkt etablert. I følge en nylig publisert undersøkelse er finansjuristene en stor gruppe blant juristene i privat sektor. Det fremgår at 21% av juristene i privat sektor er knyttet til finansnæringen[[2]](#footnote-2). Bare innen finansnæringen har Juristforbundet et betydelig potensial for flere medlemmer. I samme rapport fremgår det at det er ca. 24000 jurister hvor næringskode er kjent. Det vil si at Juristforbundet har et potensiale på over 5000 medlemmer bare i denne næringssektoren.

Seksjonsstyret støttet aktivt et initiativ for å etablere en egen forening for finansjurister. Bedriftsjuristene jobbet aktivt imot. Presidenten stoppet i siste liten et konstituerende møte i desember 2017. I mars 2018 godkjente Hovedstyret den opprinnelige planlagte fremgangsmåten, nemlig å konstituere en forening først som senere eventuelt fikk sine vedtekter godkjent av Hovedstyret og dermed ble en ny forening under seksjons privat. Luften er imidlertid ute av ballongen, og det lot seg ikke å gjenskape nødvendig engasjement etter først å ha blitt stanset.

# Segmentering

CRM-systemet til Juristforbundet har potensiale i seg, men det er fortsatt dårlig utnyttet. For seksjon Privat er det mye kunnskap om medlemmene vi gjerne skulle hatt tilgang til for å utvikle relevante medlemstilbud innenfor Juristforbundets formål. Det har svekket arbeidet i perioden. Det har gjentatte ganger blitt tatt opp i Hovedstyremøter.

Seksjonens medlemmer har tilgang til et utmerket faglig etterutdanningstilbud gjennom JUS. JUS er selvfinansierende. Det som vil kunne supplere det, er å være en katalysator og digital administrator for faglige og sosiale nettverk som er bredere enn dagens sektorvise inndeling av Forbundet. Skatt og straff, f.eks., dekker både privat og offentlig sektor.

Det må være et prioritert mål i neste styreperiode å stresse frem en mer effektivt og hensiktsmessig segmentering.

# Fora

Seksjonsstyret hadde den 11. og 12. november 2016 et strategimøte for å få oversikt over nåsituasjonen og fremtidige utfordringer. Styret besluttet å opprette 3 egne forum for å ivareta sentrale utfordringer blant medlemmene i seksjonen. På denne bakgrunn ble det opprettet et Forum for næringsdrivende, et Forum for yngre jurister og et Forum for privatansatte. De har alle en egen hjemmeside under seksjonen, og det vises til disse for detaljer.

## Forum for yngre jurister

Leder Simen Aasen Engebretsen

Majken Elisabeth Bie

Sigurd Eide Kinge

Christian Prestholdt Selen

Emma Madeleine Berg

Forumet har kommet godt i gang. Seksjonsinndelingen er kunstig. Yngre jurister beveger seg mellom offentlig og privat sektor, og søker fellesskap mer basert på fag og sosiale forhold, men også innenfor interessearbeidet knyttet til lønns- og arbeidsvilkår er det fellestrekk på tvers av sektorene. Hovedstyret behandlet i januar 2018 spørsmålet om å overta ansvaret for Forum for yngre jurister (oppnevning og finansiering) fra 1.1.2019.

Det sittende styret gir stor honnør for innsatsen.

## Forum for privatansatte

Leder Anette Fjeld

Medlemmer Anders Schrøder-Amundsen

Camilla Fosse

Lars Marcus Evensen

Matias L’Abée-Lund

Forumet har kommet godt i gang. Arbeidet med lønns- og arbeidsvilkår for privatansatte har ikke hatt tilstrekkelig fokus og oppmerksomhet. De har bidratt på flere måter, og arbeider for tiden med å forbedre lønnsundersøkelsen. Det vises til deres egen hjemmeside.

Det sittende styret gir stor honnør for innsatsen.

## Forum for næringsdrivende

Leder Lise Reiersen

Medlemmer Terje Svendsen

Yasue Lee

Siri Trude Øvstebø

Forumet skal utvikle og bedre vårt interessearbeid for våre næringsdrivende medlemmer. Det er enkeltstående advokater, rettshjelpere eller rådgivere som er organisert på ulike måter, men felles er at inntekten beror på egen innsats og inntjening. Det er et særtrekk ved Akademikerne at vi har mange næringsdrivende i medlemsmassen. Det er leger, tannleger, etc.

De har kommet godt i gang, og startet et interessearbeid som er viktig for bredden av medlemsmassen. Det vises til deres egen hjemmeside.

Det sittende styret gir stor honnør for innsatsen.

# Administrative forhold

Seksjonskontakten er Michael Rummelhoff, og har hovedansvaret for dialogen mellom sekretariatet og seksjonsstyret og underliggende foreninger og fora, samt medlemmene i privat sektor.

Seksjonsstyret besluttet på seksjonsstyremøte i november 2016 å be om at sekretariatet opprettet en konsulentstilling på engasjement frem til 1.1.2019 for å bidra som katalysator for nye prosesser og aktiviteter.

Eline Sekkelsten Østby ble ansatt i prosjektstillingen med oppstart 1.3.2017. I hennes periode er det nå opprettet en styreportal (AdminControl) som dekker seksjonens behov for dokumentasjon og arkiv, en egen hjemmeside for seksjon Privat med informasjon lett tilgjengelig for medlemmene, facebook for seksjon Privat, kjøpt inn og satt i system streaming av foredrag og annet som kan formidles til alle medlemmer. Det meste er satt system, og bidragene har vært viktige i organisasjonsbyggingen.

CRM er viktig fremover. Vi må kjenne medlemmene bedre for å kunne bli relevant. Det gjelder særlig overfor medlemmene i privat sektor, men er også viktig i forhold til alle. I tillegg er det viktig at medlemmene hvert år får en påminnelse med tanke på å justere profilen sin, slik at vi også neste år kan være relevant for medlemmet.

# Økonomi

Seksjonsstyret fikk et viktig gjennombrudd høsten 2016. Seksjonene og foreningenes økonomi var avhengig av Hovedstyrets bevilgninger som etter søknad fra enhetene ble fordelt av Hovedstyret. Det forutsatte i det minste at det var utarbeidet søknader som kunne fremmes.

Seksjon Privat med foreninger har alltid kommet ut dårlig i en slik modell. Modellen ble i november 2016 endret slik at Landsmøtet besluttet tildeling direkte til seksjonene «uten binding». I prinsippet ble 10% av medlemskontingenten tilordnet hver seksjon. Det fremgår av Landsmøtevedtaket at «Ubenyttede midler etter endt to-årsperiode tilbakeføres».

For 2016 fikk seksjon Privat bevilget kr. 893.000,- og brukte kr. 588.000,-. Kr. 305.000,- ble tilbakeført «felleskassen».

For 2017 fikk seksjon Privat tildelt kr. 3.298.838,- og brukte kr. 1.886.555,-. Differansen, kr. 1.412.283,-, ble overført til 2018.

For 2018 fikk seksjonen tilført kr. 3.508.000,-. Med det tilførte hadde seksjonsstyret til disposisjon for 2018 kr. 4.914.283,-. Seksjonsstyret med underforeninger/fora vil i 2018 pr. årsmøtet ha brukt anslagsvis kr. 2.400.000,-.

Det nye styret vil ha ca. kr. 2.500.000,- til disposisjon ut året. Noe av beløpet er allerede bevilget til foreninger/fora til gode aktiviteter. Det er imidlertid grunn til å tro at et betydelig beløp, anslagsvis kr. 1.750.000,- vil bli stående ubrukt og må tilbakeføres til «felleskassen».

Det er opp til Landsmøtet å bevilge ny finansiering til seksjonene. Dette omtales nærmere i forslaget til handlingsplan.

Vi har i denne perioden gått fra et forbruk på kr. 588.000,- i 2016 til kr. 1.886.555 i 2017 og til ca. kr 3.100.000,- i 2018. Det er en ganske stor økning. For medlemmene er spørsmålet om vi har klart å skape medlemsnytte for de frie midlene seksjonsstyret har hatt til disposisjon. Styret mener at pengene er brukt verdiskapende for medlemmene.

Vedlagt følger rapporten seksjonsstyret får fra regnskapsavdelingen fordelt på enheter med ytterligere informasjon. Den viser det som er bokført pr. august 2018, dvs. kr. 1.856.414,-. Sammen med regnskap har vi gått igjennom forventet ytterligere beløp per årsmøtet på til sammen ca. kr. 475.000,- slik at status pr. årsmøtet vil, som nevnt over, være et forbruk på rundt regnet kr. 2.400.000,-.

# Digitalisering

Styret tok tidlig initiativ knyttet til temaet digitalisering. Det er mange slik konferanser. Vi hadde et ønske om å skille oss ut ved å ta utgangspunkt i betydningen prosessene har for de ansatte, herunder virkninger for det fremtidige arbeidsliv. Høsten 2017 ble det gjennomført en slik digitaliseringskonferanse under ledelse av styremedlem Tone Helen Brodal. Arrangementet ble godt sponset for våre medlemmer som fikk en forholdsvis lav adgangspris. Arrangementet var vellykket.

# Flere tillitsvalgte

Det har i perioden vært et uttalt mål å få flere tillitsvalgte. Det øker produksjonen, og vi får en bredere og sikrere plattform for videre drift.

Vi har opprettet kategoriene organisasjonstillitsvalgte og virksomhetstillitsvalgte. Organisasjonstillitsvalgte er de som har styreverv, er i seksjonsdelegasjonen, sitter i fora og er medlemmer av valgkomiteer. Med virksomhetstillitsvalgte mener vi medlemmer som har tillitsverv ute i bedriftene. Oppgavene er ulike, men alle er like viktige.

Vi har arrangert et eget kurs for virksomhetstillitsvalgte i privat sektor. Arbeidet i privat sektor skiller seg fra offentlig virksomhet og det er derfor behov for egne kurs. Det var Forum for Privatansatte arrangerte kurset. Styret anser det som en god start. Det vurderes å arrangere et tilsvarende kurs i høst. Sekretariatet har ikke kapasitet til å hjelpe oss, så Forum for Privatansatte vurderer å kjøpe arrangementskapasitet eksternt.

Vi har også invitert de organisasjonstillitsvalgte til strategisamlingen som ble avholdt i juni. Strategikonferansen har dannet grunnlaget for en fornyet strategi for seksjon Privat.

# Internasjonalt

Styret har ikke arbeidet i forhold til internasjonale foreninger. Bedriftsjuristene er engasjert i ECLA, som er en europeisk organisasjon som arbeider for bedriftsjuristenes adgang til domstolsprosesser på vegne av sin arbeidsgiver. Det vises til deres hjemmeside. Juristforbundet er assosiert medlem av IBA. Seksjonsstyret ønsket å overta forvaltningen av medlemskapet, men Hovedstyret har beholdt det i sin portefølje.

For styret

Jørn H. Hammer

Seksjonsstyreleder

---oo0oo---

# Vedlegg (Oversikter og regnskapsrapport pr 31.8.2018)

Følgende valgkomité ble valgt for to år på årsmøtet:

1. Advokat Henry Tengelsen

2. Advokat Tine Elisabeth Ravn

3. Advokat Simon Ladderud Stende

Følgende delegasjon til representantskapsmøtet ble oppnevnt av styret i etterkant av årsmøtet:

1. Jon Ole Whist Representant og delegasjonsleder

2. Kate Rodin Representant

3. Tone H. Brodal Representant

4. Tor Egil Viblemo Representant

5. Erlend Glad Representant

6. Anne Marie Berg Representant

7. Nina Sandborg Representant

8. Camilla Njaa Representant

9. Heidi Iversen Representant

10. Ida Engen Vara

11. Christian Selen Vara

12. Jørn Hammer Vara

Som følge av utvidelse fra representantskap til landsmøte med økt antall delegater ble delegasjonen utvidet til:

1 Anders S. Amundsen

2 Anette Fjeld

3 Anne Marie Berg

4 Beate Helle

5 Berit Grimsrud Syversen

6 Camilla Fosse

7 Camilla Njaa

8 Christian Selen

9 Dag Erik Danielsen

10 Erlend Glad

11 Frode Solberg

12 Hanne Gillebo-Blom

13 Hanne Krüger

14 Hans Christian Apenes

15 Heidi Iversen

16 Ida Engen

17 Ingvild Irgens-Jensen

18 Jon Ole Whist

19 Kate Rodin

20 Lars Tore Fredriksen

21 Lucie Berge

22 Marianne Gran Juriks

23 Marianne Kringlebotn

24 Tine Ravn

25 Tone H. Brodal

26 Tor Egil Viblemo

Organisasjonstillitsvalgte i JF-Privat per 15.8.2018 er:

|  |  |
| --- | --- |
| **Kontakt** | **Name (Organisasjonsenhet) (Organisasjonsenhet)** |
| Erlend Glad | Forum for Næringsdrivende - Privat |
| Lise Reiersen | Forum for Næringsdrivende - Privat |
| Siri Trude Øvstebø | Forum for Næringsdrivende - Privat |
| Terje Svendsen | Forum for Næringsdrivende - Privat |
| Yasue Lee | Forum for Næringsdrivende - Privat |
| Anders Schrøder Amundsen | Forum For Privatansatte - Privat |
| Anette Fjeld | Forum For Privatansatte - Privat |
| Camilla Fosse | Forum For Privatansatte - Privat |
| Lars Marcus Evensen | Forum For Privatansatte - Privat |
| Christian Prestholdt Selen | Forum For Yngre Jurister - Privat |
| Emma Madeleine Berg | Forum For Yngre Jurister - Privat |
| Majken Elisabeth Bie | Forum For Yngre Jurister - Privat |
| Sigurd Eide Kinge | Forum For Yngre Jurister - Privat |
| Simen Engebretsen | Forum For Yngre Jurister - Privat |
| Camilla Therese Lannem | JF-P Arbeidslivsjuristene |
| Ingrid B. Tenfjord | JF-P Arbeidslivsjuristene |
| Lene Liknes Hansen | JF-P Arbeidslivsjuristene |
| Lilly Elvekrok Agerup | JF-P Arbeidslivsjuristene |
| Lornts Natrud Nagelhus | JF-P Arbeidslivsjuristene |
| Selma Smeby Lium | JF-P Arbeidslivsjuristene |
| Cecilie Kjelland | JF-P Bedriftsjuristene |
| Erik Normann Warberg | JF-P Bedriftsjuristene |
| Frode Preber Ettesvoll | JF-P Bedriftsjuristene |
| Hanne Heide Krüger | JF-P Bedriftsjuristene |
| Karianne Westheim Saue | JF-P Bedriftsjuristene |
| Lillann Ragnhild Bugge | JF-P Bedriftsjuristene |
| Thomas Kittilsen Zandjani | JF-P Bedriftsjuristene |
| Anne Nygaard Kyllingstad | JF-P Helseforetakenes juristforening |
| Bård Eikeset | JF-P Helseforetakenes juristforening |
| Harald Platou | JF-P Helseforetakenes juristforening |
| Irene Hope Tornes | JF-P Helseforetakenes juristforening |
| Kristine Steinsvik | JF-P Helseforetakenes juristforening |
| Rrahman Mjaki | JF-P Helseforetakenes juristforening |
| Vibeke Eggen Berg | JF-P Helseforetakenes juristforening |
| Yasue Lee | JF-P Rettshjelpernes Juristforening |
| Anne-Marie Berg | Juristforbundet-Privat |
| Erlend Glad | Juristforbundet-Privat |
| Jon Ole Whist | Juristforbundet-Privat |
| Jørn Henry Hammer | Juristforbundet-Privat |
| Tone Helén Brodal | Juristforbundet-Privat |
| Tor Egil Viblemo | Juristforbundet-Privat |

Virksomhetstillitvalgte er per 15.8.18:

|  |  |  |
| --- | --- | --- |
| **Kontakt** | **Virksomhet** | **Tariffområde** |
| Anne-Lise Mala Fredriksen | NITO - Norges Ingeniør og Teknologorganisasjon | Privat |
| Beate Borrevik | Sykehusinnkjøp HF Hovedkontor Divisjon Nasjonale tjenster | Spekter helse |
| Benedicte Emblem Riise | Holte AS - Oslo | Privat |
| Bjørn Christian Hagen | Nord-Hålogaland bispedømmekontor | KA-området |
| Bjørn Håkon Holmesland | Sykehusinnkjøp HF Hovedkontor Divisjon Nasjonale tjenster | Spekter helse |
| Britt Karin Junge | Helse Sør-Øst - Akershus universitetssykehus HF | Spekter helse |
| Camilla Fosse | Kreftforeningen | ABELIA |
| Cathrin Welle-Smidt | Bane NOR SF - Oslo | Spekter SAN |
| Cecilie Magnus Meland | Helse Bergen HF, Haukeland universitetssykehus | Spekter helse |
| Christian Prestholdt Selen | Arkitektenes Fagforbund AFAG | Privat |
| Christine Schjerven | Kreftforeningen | ABELIA |
| Erlend Marius Malme | Oslo Universitetssykehus HF | Spekter helse |
| Espen Helland | Finansklagenemnda | Privat |
| Farah Ali | NITO - Norges Ingeniør og Teknologorganisasjon | Privat |
| Gaute Opdahl Hansen | Helse Nord RHF Finnmarkssykehuset | Spekter helse |
| Gro Helene Lerflaten | SIVA - Selskapet for industrivekst SF | Spekter SAN |
| Gunnar Rønnestad | Stavanger bispedømmekontor | KA-området |
| Gyri Stavdal | Pasientreiser HF | Spekter SAN |
| Hans Christian Apenes | Tekna - Teknisk-naturvitenskapelig forening | Privat |
| Hedda Andenæs | Gatejuristen Oslo | Privat |
| Henning Michaelsen | Bane NOR SF - Oslo | Spekter SAN |
| Hilde Hammerstad | Finansklagenemnda | Privat |
| Hildur Nikoline Nilssen | Forskerforbundet | Privat |
| Haavard Ostermann | Fellesorganisasjonen (FO) | Privat |
| Haavard Ostermann | Fellesorganisasjonen (FO) | Privat |
| Inger Anita Tollehaug | HELP Forsikring AS | Privat |
| Ingrid Tatjana Paulsen | Bane NOR SF - Oslo | Spekter SAN |
| Ivana Filipovic | Advokatfirmaet Haavind AS | Privat |
| Katrine Røysland | HELP-Advokatene AS | Privat |
| Kristin Bjerkestrand Eid | Norges bondelag | Spekter SAN |
| Laila Kristin Dokken Gundersen | Sporveien AS | Spekter SAN |
| Lene Brandt Knutsen | Den norske legeforening | Privat |
| Line Isabell Sivertsen | HELP Forsikring AS | Privat |
| Line Isabell Sivertsen | HELP Forsikring AS | Privat |
| Linn Albertsen | Tekna - Teknisk-naturvitenskapelig forening | Privat |
| Liv Sofie Kjønstad | Helse Nord-Trøndelag HF | Spekter helse |
| Mariann Helen Olsen | Forskerforbundet | Privat |
| Marianne Kjellsen | NITO - Norges Ingeniør og Teknologorganisasjon | Privat |
| Mathias Østvold | Norges Farmaceutiske Forening | Privat |
| Matias L'Abée-Lund | Advokatfirmaet Haavind AS | Privat |
| Merethe Nedrebø | Stiftelsen Flyktninghjelpen | ABELIA |
| Michael Oscar Åsheim | HELP Forsikring AS | Privat |
| Monika Holth | Sykehusinnkjøp HF Hovedkontor Divisjon Nasjonale tjenester | Spekter helse |
| Per Otto Svendsby | Helse Bergen HF, Haukeland universitetssykehus | Spekter helse |
| Siri Hanevold | Advokatkontoret Enevold AS | Privat |
| Siri Lund | Helse Sør-Øst RHF Hamar | Spekter helse |
| Susanne Midgaard | Norges Bank | Spekter SAN |
| Svein Mofossbakke | Gassnova SF | Spekter SAN |
| Sven Marius Utklev Gjeruldsen | Bane NOR SF - Oslo | Spekter SAN |
| Synne Luthcke Lied | Tekna - Teknisk-naturvitenskapelig forening | Privat |
| Toril Fjær Solbakk | Statskog SF | Spekter SAN |
| Trine Elstad | Bane NOR SF - Oslo | Spekter SAN |
| Trine Smukkestad Lavik | Innovasjon Norge | Spekter SAN |
| Trygve Heyerdahl | Finansklagenemnda | Privat |
| Øyvind Anmarkrud | Den norske legeforening | Privat |

**Representasjon i Akademikerne og samarbeidsutvalg**

Norges Juristforbund er medlem av hovedorganisasjonen Akademikerne. Akademikerne er inndelt i undergrupperinger basert på yrkestilhørighet.

JF-Privat velger Norges Juristforbunds representanter til både Akademikerne-Næringsdrivende, Akademikerne-Privat og Akademikerne -Helse. I tillegg er Juristforbundet representert i samarbeidsutvalgene Spekter- SAN, HUK-Virke og KA.

I Akademikerne Næring har Lise Reiersen vært representant og Michael Rummelhoff har vært nestleder av utvalget.

Michael Rummelhoff har vært JF’s representant i Akademikerne Privat, Spekter SAN og HUK Virke.

I Akademikerne-Helse har JF vært representert ved Anette Narverud 2016-2017 og Michael Rummelhoff i 2018. I tillegg har JF vært representert ved Rrahman Mjaki (leder av Helsejuristene) med observatørstatus.

**Regnskapsrapport fra sekretariatet, viser bokført pr. 31.8.2018**



1. Arbeidet er ikke sluttført pr.1.9.2018. Forventes sluttført i løpet av året. [↑](#footnote-ref-1)
2. Se rapport Menon 71/2018 side 12 til 14 som henviser til tall fra SSB [↑](#footnote-ref-2)